**ΔΕΛΤΙΟ ΤΥΠΟΥ**

Αθήνα, 15/06/2023

**ΘΕΜΑ: 3.700 θέσεις κατάρτισης για άνεργους νέους ηλικίας 18-29 ετών**

**σε ειδικότητες του κλάδου του λιανικού εμπορίου**

**με εκπαιδευτικό επίδομα 2.500 ευρώ**

Η Ελληνική Συνομοσπονδία Εμπορίου & Επιχειρηματικότητας (Ε.Σ.Ε.Ε.), στο πλαίσιο της Πράξης «Συμβουλευτική, Κατάρτιση και Πιστοποίηση ανέργων ηλικίας 18-29 ετών σε ειδικότητες του κλάδου του λιανικού εμπορίου»" (κωδικός ΟΠΣ: 5154997), που εντάσσεται στο Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθησης 2014-2020» του ΕΣΠΑ 2014-2020 και της «Πρωτοβουλίας για την Απασχόληση των Νέων» (Π.Α.Ν.) και χρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-Ε.Κ.Τ.), καθώς και από εθνικούς πόρους μέσω του Π.Δ.Ε., υλοποιεί δράσεις συμβουλευτικής, κατάρτισης, πρακτικής και πιστοποίησης για **3.700 άνεργους νέους, ηλικίας 18-29 ετών** σε ειδικότητες του κλάδου του Λιανικού Εμπορίου.

Δικαίωμα συμμετοχής στη Δράση έχουν άνεργοι νέοι/νέες, που πληρούν τις κάτωθι γενικές προϋποθέσεις:

* Να έχουν συμπληρώσει το 18ο έτος της ηλικίας τους και να μην έχουν συμπληρώσει το 29ο έτος και να διανύουν το 30ο
* Να είναι εγγεγραμμένοι στη Δ.ΥΠ.Α.

Οι ειδικότητες κατάρτισης είναι οι εξής:

* Εξωτερικός πωλητής
* Υπάλληλος γραφείου
* Πωλητής λιανικού εμπορίου
* Στέλεχος εξαγωγών και διεθνούς εμπορίου
* Προωθητής πωλήσεων λιανικού εμπορίου – merchandiser
* Στέλεχος Διαχείρισης Αποθήκης

**Η διάρκεια της κατάρτισης είναι 500 ώρες (180 ώρες θεωρητική κατάρτιση και 320 ώρες πρακτική άσκηση).** Το εκπαιδευτικό επίδομα για κάθε ώρα θεωρητικής και πρακτικής κατάρτισης ανέρχεται σε 5,00 ευρώ. **Η συνολική αξία του εκπαιδευτικού επιδόματος ανέρχεται σε 2.500,00 ευρώ** (μη συμπεριλαμβανομένων των νόμιμων κρατήσεων).

Οι δυνητικοί ωφελούμενοι μπορούν να καταθέσουν **αίτηση συμμετοχής** στην ειδικά διαμορφωμένη ηλεκτρονική πλατφόρμα [**https://apko09.esee.gr**](https://apko09.esee.gr) **και παράλληλα πρέπει να αναρτούν και τα δικαιολογητικά όπως περιγράφονται στην πρόσκληση,** ώστε να πιστοποιήσουν τα όσα δηλώνουν στην αίτηση τους και να ολοκληρωθεί η αξιολόγηση και κατάταξή τους.

Mε την παράκληση να δημοσιευθεί